Delingsøkonomi

Delingsøkonomi er forretningsmodeller basert på transaksjoner mellom privatpersoner, formidlet gjennom digitale plattformer.<ref>Delingsøkonomi, skatteetaten.no]</ref> Delingsøkonomi bruker nettsider og mobilapper for å koble tilbydere, og redusere transaksjonskostnader. Det kan dreie seg om utleie av eiendeler som ellers står ubrukt. 

Delingsøkonomiforetak stiller nettsted og mobilapplikasjon (oftest gratis) til rådighet for tilbyder og kjøper, ofte integrert med betalingsløsning. Selskaper er ofte finansiert ved provisjon, en viss prosent av transaksjonene. Delingsøkonomiselskapene legger til rette for at brukerne kan publisere vurderinger av tilbydere, for å skape tillit til tjenesten. Økonomisk skaper delingsøkonomiselskaper «tosidige markeder» med tilrettelegging for kjøp og salg, uten at delingsøkonomiselskapet selv eier det som omsettes.Arne Krokan «Tosidige markeder og disruptive innovasjoner», 15. oktober 2015

Den koreansk-tyske filosofen Byung-Chul Han[https://www.newyorker.com/culture/infinite-scroll/the-internets-new-favorite-philosopher Kyle Chayka: The internets new favorite philosopher] The New Yorker,  17. april 2024 mener delingsøkonomien fører til en fullstendig kommersialisering av livet, der gratis tjenester omgjøres til ren business. Coachsurfing var en internettbevegelse for gratis overnatting på andres sofa. Dette er utkonkurrert av Airbnb, der folk i stedet tar betalt for tjenesten. Er verten da faktisk vennlig, eller bare ute etter en god vurdering og dermed høyere døgnpris? Skillet mellom «vennskap» og «kunder» forsvinner.Dieter Schnaas: Was kommt nach dem Liberalismus? 16. november 2019

Bakgrunn
Delingsøkonomi er initiativer basert på horisontale nettverk og deltagelse i et samfunn, og på distribuert makt og tillit innad i samfunnet i motsetning til sentraliserte institusjoner. Grensen mellom produsent og konsument er utydelig. Disse samfunnene møtes og samhandler på Internett i sosiale nettverk og i likemannsnettverk, i tillegg til delte områder som fablabs, «samarbeidsrom», og folkefinansiering.

Et utvalg som analyserte regulering av delingsøkonomi for Finansdepartementet, definerte delingsøkonomi som «økonomisk aktivitet som formidles gjennom digitale plattformer som legger til rette for ytelse eller utveksling av tjenester og kompetanse, eiendeler og eiendom, ressurser eller kapital, uten å overføre eierrettigheter og i hovedsak mellom privatpersoner».

 Debatt 
Det er påpekt at noen av forretningsmodellene har store fellestrekk med franchiseforetak.«Oppfinnsom tåketale», fra nrk.no 27. mars 2016

Mange ser delingsøkonomi som et gjennombrudd for mer bærekraftig atferd. Dessuten kan teknologiene som muliggjør delingsøkonomi brukes til såkalt sirkulær økonomi. 

I mange land og byer er reguleringen av delingsøkonomiselskaper uavklart eller i en juridisk gråsone, fordi virksomheten kan være delvis hobbyinntekt eller virksomheten kan være i strid med gjeldende næringsreguleringer.Skatteutfordringer i delingsøkonomien ‐ Når deling skaper inntekter som ikke beskattes. En casestudie av Uber og Airbnb  av Kristin Lind Thornes og Vibeke Thuve

Noen har tatt til orde for at formidlingsøkonomi er det mere dekkende oversettelse av engelsk sharing economy, og at «delingsøkonomi» bør ha snevrere betydning.

Et Civita-notat argumenterte i 2016 for at de reduserte formidlingkostnadene i delingsøkonomien innbyr til en omfattende deregulering.

Coop Norge bruker begrepet «delingsøkonomi» i sin markedsføring, men dette dreier seg om et forbrukersamvirke med fordeling av utbytte til sine medlemmer. 

 Se også 
 NOU 2017: 4, Delingsøkonomiutvalget

 Referanser 

 Litteratur 
 regjeringen.no NOU 2017:4 Delingsøkonomien - muligheter og utfordringer
 Kapittel 10 Delingsøkonom i Arne Krokan: Nettverksøkonomi - digitale tjenester og sosiale mediers økonomi Cappelen Damm 2013 ISBN 9788202427061
 Dag Slettemeås og Ingrid Kjørstad [http://www.sifo.no/files/file80514_sifo_oppdragsrapport_3_16.pdf Delingsøkonomien i Norge: En studie av befolkningens erfaringer og holdninger knyttet til deling, gjenbruk, digitale delingsplattformer og brukerevalueringer'' Forbruksforskningsinstituttet SIFO – Høgskolen i Oslo og Akershus, 2016
 skatteetaten.no Delingsøkonomi – rapport fra Skattedirektoratet  12.01.2017

 Eksterne lenker 
 Delingsøkonomi – hva er det? kort foredrag av Espen Andersen, BI (video, 8 min)


Kategori:Nettkultur
Kategori:Nyord fra 2010-årene